Niina:  Eelnev oli katse analüüsida. Ei olnud katse endale (meile) vett peale tõmmata. Ma lihtsalt tahaks edaspidi, et asjad töötaks ja kogu potentsiaal oleks ära kasutatud. Muidu ei ole mõtet ju. Olete ju nõus. Asjad on tegelikult algusest peale teada, filmi või performance'i läbikukkumine (või ka õnnestumine?) ei tule tegelikult ootamatult. See, kas mõne kaadri jaoks on vaja relsse või kas inimesed laval karjumisega hakkama saavad, on teada. Kui olla aus. Aus olla on kõige tähtsam, sest siis ei juhtu see, mida paaniliselt kardetakse - et magic kaob. Et äkki ettevalmistuse käigus ei jää enam loomingule ruumi, oh, ärme ikka proovi tee. Tulemus (joppamine muidugi on võimalik) on rabe ja laialivalguv ja tegijal ei ole selle (ega seoses sellega ka publiku) üle mingit kontrolli. Võimu. Mõju. Kõik need kaunid sõnad. Elementaarne, Watson.